ผู้มีรายได้น้อยแห่ลงทะเบียนรับสวัสดิการรอบสองคึกคัก
ประชาชนลงทะเบียนผู้มีรายได้น้อยเพื่อรับสวัสดิการรัฐรอบสองคึกคัก "ธกส." คาดยอดปีนี้เพิ่มเป็น12ล้านราย
3 เม.ย. 2560

ประชาชนลงทะเบียนผู้มีรายได้น้อยเพื่อรับสวัสดิการรัฐรอบสองคึกคัก "ธกส." คาดยอดปีนี้เพิ่มเป็น12ล้านรายเมื่อวันที่ 3 เม.ย. ประชาชนจำนวนมากได้เดินทางมาลงทะเบียนเพื่อรับสวัสดิการแห่งรัฐปี 2560 กับธนาคารเพื่อการเกษตรและสหกรณ์การเกษตร (ธ.ก.ส.) ที่จัดขึ้นที่หอประชุมบางไทร จ.อยุธยา เบื้องต้นคาดว่าวันนี้มีประชาชนเดินทางมาลงทะเบียน 3,500 ราย นายมรกต พิธรัตน์ ผู้ช่วยผู้จัดการ ธ.ก.ส. กล่าวว่า ธ.ก.ส.คาดว่าปีนี้จะมีผู้มาลงทะเบียนผ่านธ.ก.ส. เพิ่ม4เท่าจากปีก่อนหรือเพิ่มจาก 4ล้านคน เป็น12 ล้านคนในปีนี้ เนื่องจากประชาชนมีความเชื่อมั่นว่ารัฐบาลจะให้สวัสดิการจริง ทั้งนี้ ธ.ก.ส. ได้เตรียมความพร้อมรองรับประชาชนที่จะเข้ามาลงทะเบียนโดยการว่าจ้างลูกจ้างชั่วคราวกว่า 2,100 รายทั่วประเทศ ให้เข้ามาช่วยเรื่องการกรอกข้อมูลเข้าสู่ระบบ ซึ่งธนาคารได้เตรียมตั้งศูนย์ปฎิบัติการพิเศษ หนือ วอร์รูมที่สำนักงานใหญ่เพื่อประมวลผลผู้ลงทะเบียน คาดว่าจะดำเนินการได้แล้วเสร็จทั้งประเทศภายในวันที่ 15 พ.ค.2560 ตามที่กระทรวงการคลังตั้งเป้าหมายไว้